《俗礼歌五首 其二 莫问龙》
明代·郑文康

莫问龙，莫问龙，问龙龙在龙窟中。掀天头角役雷火，引入宅来何处容。

总使宝龙能带宝，谁解降龙与龙讨。只有煌煌颔下珠，看得贪夫眼中饱。

呜呼宝龙岂是池中物，肯逐妇人同入宅。

作者简介：（1413—1465）苏州府昆山人，字时乂，号介庵。正统十三年进士。观政大理寺，寻因疾归。父母相继亡故后，绝意仕进，专心经史。好为诗文。有《平桥集》。